Berčiūnų tvenkinys
55°44′38″ š. pl. 24°13′44″ r. ilg.﻿ / ﻿55.74389°š. pl. 24.22889°r. ilg.﻿ / 55.74389; 24.22889 Berčiūnų tvenkinys – tvenkinys Lietuvoje, Panevėžio rajone, 7,5 km į šiaurės rytus nuo Naujamiesčio, Berčiūnų gyvenvietėje. Sudarytas užtvenkus bevardį upelį (Sanžilės kanalo intakas, Nevėžio baseinas) 0,8 km nuo jo žiočių. Tvenkinio ilgis iš šiaurės į pietus – 0,22 km, plotis – iki 0,1 km. Altitudė 42,3 m. Krantai žemi, vietomis apaugę medžiais. Aplinkui stovi gyvenamieji namai, tik pietinėje pakrantėje plyti pievos.